text: Mengier la fist, et il aussi
   Menga et but avoeques li ;
   Car, le jour ne la nuit devant ;
   N'avoit mengié ne tant ne quant,
   Car n'en avoit povoir eü
   Selonc le point où adont fu.
   Cil mengiers li fu de plaisance,
   Savorez de bone esperance ;
   Car, entrues que il là menjoit,
   En espoir de grant joie estoit
   Si que il ert aparissant.
   Menja et but à son talant,
   Et ele aussi but et menja.
   Cil mengiers moult lor agréa ;
   Car pieça que mengié n'avoient
   PageV02P136
   En joie, mais lors i mengoient.
  